Na temelju članaka 4. i 10. Odluke o Stipendiji Grada Zagreba za učenike i studente s invaliditetom (Službeni glasnik Grada Zagreba 16/07, 17/09, 17/10, 14/12, 22/15, 3/16-pročišćeni tekst i 17/16; u daljnjem tekstu: Odluka)

**gradonačelnik Grada Zagreba raspisuje**

**NATJEČAJ**

**ZA DODJELU STIPENDIJE GRADA ZAGREBA**

**STUDENTIMA S INVALIDITETOM**

**ZA AKADEMSKU GODINU 2016./2017.**

**1.** Za akademsku godinu 2016./2017. studentima će se dodijeliti najviše 8 stipendija.

**2.** Pravo sudjelovanja na natječaju za dodjelu Stipendije Grada Zagreba imaju studenti koji udovoljavaju sljedećim uvjetima:

da su osobe s invaliditetom registrirane prema Zakonu o Hrvatskom registru o osobama s invaliditetom;

da nisu, osim iz opravdanih razloga (što se dokazuje vjerodostojnom medicinskom dokumentacijom liječnika specijalista), ponavljali godinu studija;

da su redoviti studenti prve ili više godine preddiplomskog sveučilišnog studija ili stručnog studija u Gradu Zagrebu, prve ili više godine integriranog sveučilišnog studija u Gradu Zagrebu odnosno prve ili druge godine diplomskog sveučilišnog studija ili specijalističkog diplomskoga stručnog studija u Gradu Zagrebu i da su završili prethodne godine studija u Gradu Zagrebu;

da imaju neprekidno prebivalište u Gradu Zagrebu najmanje tri godine do dana upisa u program za koji se podnosi molba za Stipendiju;

da su državljani Republike Hrvatske;

da nisu apsolventi.

**3.** Stipendija se dodjeljuje na početku akademske godine za 12 mjeseci računajući od 1. listopada 2016., odnosno za dodatnih pet mjeseci, ako u tom roku, prema nastavnom planu i programu studija završava nastavni plan i program akademske godine, a nastavlja se koristiti sukladno članku 22.Odluke.

Iznos Stipendije utvrđuje se u visini 50% prosječne neto plaće u Gradu Zagrebu za razdoblje I.-VIII. mjeseca 2016. godine.

**4.** Kriteriji za utvrđivanje liste kandidata za dodjelu Stipendije su: invaliditet, težina oštećenja, uspjeh na studiju, socijalni status i druge socijalne prilike u obitelji kandidata, postignuti i priznati rezultati studenta, na jednom području znanosti, umjetnosti ili sporta.

**5.** Rok za podnošenje molbi na natječaj je zaključno s 24. studenim 2016.

Molba na natječaj dostavlja se u zatvorenoj omotnici s naznakom "ZA NATJEČAJ ZA DODJELU STIPENDIJE GRADA ZAGREBA STUDENTIMA S INVALIDITETOM", na adresu:

Grad Zagreb, Gradski ured za socijalnu zaštitu i osobe s invaliditetom, Trg Stjepana Radića 1, 10000 Zagreb

Molbe na natječaj dostavljaju se preporučenom poštom na navedenu adresu ili se predaju u pisarnicu na istoj adresi. Molbe se dostavljaju isključivo na propisanim obrascima koji se mogu preuzeti u Gradskom uredu za socijalnu zaštitu i osobe s invaliditetom, Zagreb, Trg Stjepana Radića 1, soba 281 i na web stranici Grada Zagreba ([www.zagreb.hr](http://www.zagreb.hr)).

Uz molbu za dodjelu Stipendije Grada Zagreba potrebno je priložiti:

**5.1.** Rodni list (preslika);

**5.2.** Domovnicu (preslika);

**5.3.** Original uvjerenje o prebivalištu za podnositelja molbe (ne starije od 30 dana od dana objave natječaja);

**5.4.** Potvrdu o upisu na studij akademske godine 2016./2017. (original);

**5.5.** Prijepis ocjena prethodne godine studija sa prosjekom ocjena odnosno prijepis ocjena 4. razreda srednje škole (preslika);

**5.6.** Vjerodostojnu medicinsku dokumentaciju liječnika specijalista ukoliko je kandidat zaostajao tijekom studiranja (preslike);

**5.7.** Nalaz, mišljenje ili rješenje o invaliditetu i težini oštećenja, dokaz o korištenju pomagala vezano za dokazana oštećenja, ostvarivanju prava na osobnu invalidninu, ostvarivanju prava na doplatak za pomoć i njegu ili na pomoć u kući (preslika);

**5.8.** Rješenje ( preslika) ili potvrdu o zadnjoj isplati, ako kandidat, njegov roditelj ili osoba koja ga uzdržava ostvaruje pravo na zajamčenu minimalnu naknadu, ako prima doplatak za djecu ili prima novčanu pomoć socijalne skrbi Grada Zagreba ( preslike);

**5.9.** Dokaz o drugim socijalnim prilikama u kandidatovoj obitelji (ako kandidat živi u jednoroditeljskoj obitelji u kojoj je roditelj nezaposlen ili ako živi u obitelji u kojoj su oba roditelja nezaposlena ili ako je kandidat samohrani roditelj; ili nema oba roditelja, ako kandidat koristi usluge smještaja izvan vlastite obitelji, ako je roditelj ili osoba koja uzdržava kandidata osoba s invaliditetom):

a) uvjerenja da se članovi obitelji nalaze u evidenciji nezaposlenih osoba izdana u tijeku trajanja natječaja (original);

b) smrtni list/izvadak iz matice umrlih za preminulog roditelja (preslika);

c) pravomoćnu presudu o razvodu braka (preslika), rješenje suda o povjeravanju djeteta jednom roditelju - za izvanbračne zajednice (preslika) ili uvjerenje centraza socijalnu skrb da kandidat živi u jednoroditeljskoj obitelji, odnosno da je samohrani roditelj, izdano u tijeku trajanja natječaja (original);

d) potvrdu centra za socijalnu skrb da kandidat koristi usluge smještaja izvan vlastite obitelji, izdano u tijeku trajanja natječaja (original);

e) medicinsku dokumentaciju, nalaz, mišljenje ili rješenje o invaliditetu i težini oštećenja zdravlja roditelja ili osobe koja uzdržava kandidata (preslike);

**5.10.** Dokaz o postignutim i priznatim rezultatima ili sudjelovanju studenta na državnim ili međunarodnim natjecanjima na jednom području znanosti, umjetnosti ili sporta; dekanovoj; rektorovoj nagradi, a studenti prve godine studija: dokaz o postignutim i priznatim izvanškolskim rezultatima ili sudjelovanju studenta na državnim ili međunarodnim natjecanjima na jednom području znanosti, umjetnosti ili sporta za vrijeme srednjeg obrazovanja (preslike);

Pod državnim ili međunarodnim natjecanjem podrazumijeva se natjecanje kojem je prethodila selekcija natjecatelja na nižim razinama natjecanja, a sportska natjecanja moraju biti u kalendaru natjecanja Hrvatskog olimpijskog odbora, Hrvatskog paraolimpijskog odbora ili Hrvatskog športskog saveza gluhih

**5.11.** Životopis.

**6.** Nepravodobne i nepotpune molbe neće se razmatrati.

**7.** Prijedlog liste kandidata za dodjelu Stipendije Grada Zagreba za studente s invaliditetom bit će objavljen na oglasnim pločama područnih ureda gradske uprave i na web stranici Grada Zagreba u roku od 60 dana od dana isteka roka za podnošenje molbi.

**8.** Korisnik Stipendije Grada Zagreba ne može istodobno biti korisnik neke druge stalne novčane stipendije.

**9.** Rok za podnošenje molbi je 30 dana od dana objave natječaja, zaključno s 24. studenim 2016.